Поп-арт

«Поп-арт» (англисче pop art – жалпыга жеткиликтүү искусство) – 1950-жылдардын 2-жарымында АКШда жана Улуу Британияда абстракттуу искусствонун кысымына каршы реакция катары пайда болгон авангардисттик көркөм агым. Живопистин жана скульптуранын кадимки методдорунан, логикалык, образдык закон ченемдүүлүктөрүнөн баш тартуу менен, «Поп-арт» турмуштук даяр нерселерди, механикалык көчүрмөлөрдү (фотография, муляж, репродукция), массалык басылмалардын үзүндүлөрүнүн (жарнама, өндүрүштүк графика, комикстер ж. б.) кокусунан пайда болгондой айкалыштарын түзгөн.
Категория: Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9